שיר העבודה והמלאכה
מי יצילנו מרעב?; ומי יאכילנו לחם רב?; ומי ישקנו כוס חלב,; ומי ישקנו כוס חלב?; למי תודה, למי ברכה?; לעבודה ולמלאכה!; מי יתן לנו כסות בקור?; ומי בחושך יתן אור?; מי יעל מיים מן הבור,; מי יעל מיים מן הבור?; למי תודה, למי ברכה?; לעבודה ולמלאכה!; ומי נטע עצים בגן,; לפרי וצל, כל מין וזן,; ובשדות זרע דגן,; ובשדות זרע דגן?; למי תודה, למי ברכה?; לעבודה ולמלאכה!; מי הכין לנו פינת גג,; גדר לגן, לכרם סייג,; ומי טרח ומי דאג; לכבוד שבת, לכבוד החג?; למי תודה, למי ברכה?; לעבודה ולמלאכה!; על כן נעבוד, על כן נעמול; תמיד, בכל ימי החול.; כבד העול, נעים העול!; ובעת הפנאי נשיר בקול; שירי תודה, שירי ברכה; לעבודה ולמלאכה!; 